OpenLLM-France/wikimedia huggingface dataset:
# Dia Mundial de l'Oceà

El Dia Mundial de l'Oceà (World Oceans Day en anglès) s'ha celebrat de manera no oficial cada 8 de juny des de la proposta que va fer el Canadà l'any 1992 a la Cimera de la Terra (Earth Summit) de Rio de Janeiro (Brasil). Finalment, va estar oficialment reconegut per les Nacions Unides l'any 2008. Des d'aleshores la celebració d'aquest dia ha estat coordinada internacionalment per The Ocean Project i el World Ocean Network amb un gran èxit de participació cada any.

## Intenció

El Dia Mundial dels Oceans és una oportunitat anual d'honorar els oceans de la Terra i els productes marins. També es presta atenció al comerç internacional, la contaminació global i el sobreconsum de peix que ha afectat, a la baixa, la majoria de les seves espècies.

## Temes

De The Ocean Project:
* 2011/2: La joventut: la pròxima onada pel canvi
* 2010: Oceans de vida / Escull el teu preferit * Protegeix el teu preferit
* 2009: Un Clima, Un Oceà, Un Futur
De l'ONU:
| Año | Tema |
| 2017 | «Els nostres oceans, el nostre futur» |
| 2016 | «Uns oceans sans, un planeta sa (2)» |
| 2015 | «Uns oceans sans, un planeta sa (1)» |
| 2014 | «Assegurem-no entre tots que els oceans poden mantenir-nos en el futur» |
| 2013 | «Junts tenim el poder de protegir l'oceà» |
| 2012 | «La joventut: la pròxima onada per al canvi» |
| 2011 | «Els nostres oceans: que reverdeixen el nostre futur» |
| 2010 | «Els nostres oceans: oportunitats i reptes» |
| 2009 | « Els nostres oceans, la nostra responsabilitat» |

## Referències

* ↑ About World Oceans Day Arxivat 2011-03-14 a Wayback Machine.. The Ocean Project
* ↑ Resolution adopted by the General Assembly, 63/111. Oceans and the law of the sea, paragraph 171: "Resolves that, as from 2009, the United Nations will designate 8 June as World Oceans Day". 5 December 2008

## Enllaços externs

* United Nations – World Oceans Day
* World Oceans Day – The Ocean Project
* World Ocean Day – World Ocean Network Arxivat 2008-11-22 a Wayback Machine.
# Le Dessous des cartes

Le Dessous des cartes (en francès) o Mit offenen Karten (en alemany), és un programa de televisió educatiu i diari sobre geopolítica i geografia creat i emès pel canal cultural franco-alemany Arte. Ha rebut els premis Encyclopædia Universalis (1995), Grand Prix Vidéo de l'Académie Charles-Cros (1996), i La Clio de l'image (1997). El programa té com a particularitat la utilització de cartes visuals per fer entendre al públic els diferents elements o temes que entren en joc en la geopolítica del planeta. El programa, el presenta Jean-Christophe Victor, fill de l'explorador Paul-Émile Victor, s'emet en alemany i francès, dura uns 10 minuts aproximadament, va ser creat l'any 1992 i ha esdevingut un referent. Tant és així, que es venen atles en els quals es recopila tot allò que s'ha anat presentant al llarg dels programes. També, s'ha creat una edició per a alumnes de Batxillerat, vist que el canal de televisió va notar que molta part del professorat alemany, francès, luxemburguès i belga francòfon, utilitzava els vídeos per fer entendre els alumnes determinats temes. Paral·lelament, també han anat apareixent DVD del programa.

## Referències

* ↑ «Le Dessous des cartes» (en francès). ARTE. Arxivat de l'original el 2005-10-28. [Consulta: 13 juny 2014].
* ↑ «L'Atlas du Dessous des Cartes». Arxivat de l'original el 2019-01-22. [Consulta: 20 juliol 2021].

## Enllaços externs

* http://ddc.arte.tv
* http://www.arte.tv/fr/Recherche/422.html Arxivat 2014-02-02 a Wayback Machine.
* http://www.arte.tv/fr/le-dessous-des-cartes-l-edition-pedagogique/862244,CmC=1632212.html Arxivat 2014-02-02 a Wayback Machine.
# Argos (fill de Frixos)

D'acord amb la mitologia grega, Argos (grec antic: Ἄργος) va ser un heroi fill de Frixos i de Calcíope.
Va néixer a la Còlquida, i allà va créixer. L'abandonà de jove per anar a reclamar al seu avi Atamant el regne d'Orcomen. Pel camí va naufragar i va fer cap a l'illa d'Ària, d'on el van recollir els argonautes, juntament amb els seus germans, Frontis, Melas i Citissor. Una altra versió situa la trobada d'Argos i Jàson al palau d'Eetes, a la Còlquida. Argos va facilitar la primera entrevista entre Jàson i Medea. Va marxar amb els argonautes i, arribat a Grècia, es casà amb Perimele, la filla d'Admet, amb la que va tenir un fill, Magnes. També era considerat pare de Budeos, fundador de Budèon, a la Ftiòtida.
Però tot sovint era considerat el constructor i epònim del vaixell Argo, que segons les altres versions era un personatge diferent. A més de mestre d'aixa també era escultor: a Cízic, els argonautes consagre una imatge de Rea feta per ell, i es deia que era l'autor de la imatge més antiga d'Hera a Tirint.

## Referències

* ↑ Parramon i Blasco, Jordi. Diccionari de la mitologia grega i romana, 1997, p. 26. ISBN 84-297-4146-1.
* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 54. ISBN 9788496061972.
* ↑ «Argos 20». A: Realencyclopädie der classischen Altertumswissenschaft.
# Jorf El Melha

Jorf El Melha (en àrab جرف الملحة, Jurf al-Malḥa; en amazic ⵊⵯⵕⴼ ⵍⵎⵍⵃⴰ) és un municipi de la província de Sidi Kacem, a la regió de Rabat-Salé-Kenitra, al Marroc. Segons el cens de 2014 tenia una població total de 28.681 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 22 d’octubre 2017. [Consulta: 19 novembre 2015].
# Agaricus

Agaricus és un gènere de bolets amb, aproximadament, 300 espècies comestibles i tòxiques.

## Taxonomia

* Agaricus abruptibulbus
* Agaricus aestivalis
* Agaricus aestivalis var. Veneris
* Agaricus aff. benesii
* Agaricus altipes
* Agaricus arcticus
* Agaricus arvensis
* Agaricus arvensis var. exquisita
* Agaricus arvensis var. macrolepis
* Agaricus augustus
* Agaricus benesii
* Agaricus bernardii
* Agaricus bisporus
* Agaricus bisporus var. albidus
* Agaricus bisporus var. hortensis
* Agaricus bitorquis
* Agaricus bohusii
* Agaricus bresadolianus
* Agaricus campestris
* Agaricus cellaris
* Agaricus cf. pseudopratensis
* Agaricus comtulus
* Agaricus cupreobrunneus
* Agaricus devoniensis
* Agaricus dulcidulus
* Agaricus essettei
* Agaricus excellens
* Agaricus fissuratus
* Agaricus freirei
* Agaricus fuscofibrillosus
* Agaricus geesterani syn. Allopsalliota geesterani
* Agaricus haemorrhoidarius
* Agaricus hortensis
* Agaricus impudicus
* Agaricus koelerionensis
* Agaricus lacrymabunda
* Agaricus langei
* Agaricus lanipes
* Agaricus laskibarii
* Agaricus leucotrichus
* Agaricus lilaceps
* Agaricus litoralis
* Agaricus luteomaculatus
* Agaricus macrocarpus
* Agaricus macrosporus
* Agaricus maleolens
* Agaricus medio-fuscus
* Agaricus menieri
* Agaricus moelleri
* Agaricus niveolutescens
* Agaricus nivescens
* Agaricus osecanus
* Agaricus pampeanus
* Agaricus pattersoniae
* Agaricus perrarus
* Agaricus pilatianus
* Agaricus praeclaresquamosus syn. Agaricus placomyces
* Agaricus praeclaresquamosus var. griseus
* Agaricus praeclaresquamosus var. meleagris
* Agaricus praeclaresquamosus var. terricolor
* Agaricus porphyrizon
* Agaricus porphyrocephalus
* Agaricus praeclaresquamosus
* Agaricus purpurellus
* Agaricus radicatus
* Agaricus romagnesii
* Agaricus rotalis
* Agaricus rufotegulis
* Agaricus semotus
* Agaricus spissicaulis
* Agaricus stramineus
* Agaricus subfloccosus
* Agaricus subperonatus
* Agaricus subrufescens
* Agaricus subrutilescens
* Agaricus sylvaticus
* Agaricus sylvaticus var. pallidus
* Agaricus sylvicola
* Agaricus urinascens
* Agaricus urinascens var. excellens
* Agaricus vaporarius
* Agaricus variegans
* Agaricus xanthodermus
* Agaricus xanthodermus var. griseus
* Agaricus xanthodermus var. lepiotoides
* Agaricus xanthodermus var. meleagris

## Referències

* Mushroom Expert - Informació sobre el gènere Agaricus. (anglès)
# San Romano in Garfagnana

San Romano in Garfagnana és un comune (municipi) de la província de Lucca, a la regió italiana de la Toscana, situat uns 80 km al nord-oest de Florència i uns 40 km al nord-oest de Lucca.
San Romano in Garfagnana limita amb els municipis de Camporgiano, Piazza al Serchio, Pieve Fosciana, Sillano Giuncugnano i Villa Collemandina.

## Evolució demogràfica

* Gràfica d'evolució demogràfica de San Romano in Garfagnana entre 1861 i
* Font ISTAT - Elaboració gràfica de Viquipèdia

## Referències

* ↑ «Istat». [Consulta: 28 gener 2019].
# Bufo empusus

Bufo empusus és una espècie d'amfibi que viu a Cuba.
Està amenaçada d'extinció per la pèrdua del seu hàbitat natural.

## Referències

* Hedges, B. & Díaz, L. 2004. Bufo empusus. Llista Vermella d'Espècies Amenaçades de la UICN 2006. Consulta: 14 abril 2008.
# Dia de l'Arxiver Cubà

El Dia de l'Arxiver Cubà (originalment en castellà "Día del Archivero Cubano") se celebra cada 3 de novembre en homenatge a Joaquín Llaverías Martínez, qui va ser nomenat oficialment Director de l'Arxiu Nacional de Cuba l'any 1922 (càrrec que ocupà 58 anys), el qual va destacar com a militar en la contesa de la Guerra del 1895, on va assolir els graus de capità de l'"exèrcit llibertador", i se'l considera també el precursor de la professió arxivera a Cuba pel seu treball en la garantia i difusió del Patrimoni Documental de la Nació cubana. Joaquín va entendre que la documentació d'arxiu era un instrument vital per a la presa de decisions en la resolució de les activitats administratives i també la via per comprendre els processos de transformació social i d'altra índole, que permetria consolidar la identitat nacional i desmentir les nombroses campanyes en contra de Cuba. La data fou instituïda pel Decreto Ley No. 265 “Del Sistema Nacional de Archivos” i s'organitzen diverses activitats arreu de Cuba que promouen les accions del Programa Nacional per la Preservació de la Memòria Històrica, un instrument que es considera vital des de l'any 2006 per tal de conservar el patrimoni cultural cubà.

## Referències

* ↑ «Día Nacional del Archivero Cubano». CITMA PINAR DEL RÍO [Consulta: 3 novembre 2023]. Arxivat 13 August 2021$^{[Datemismatch]}$ a Wayback Machine.
* ↑ Pérez Núñez, Ana Isbel «Día del archivero cubano». Banco Central de Cuba, 02-11-2020 [Consulta: 3 novembre 2023].
* ↑ «Día Nacional del Archivero Cubano». azcuba, 03-11-2022 [Consulta: 3 novembre 2023].
* ↑ «DECRETO-LEY No. 3 DEL SISTEMA NACIONAL DE GESTIÓN DOCUMENTAL Y ARCHIVOS DE LA REPÚBLICA DE CUBA CAPÍTULO I DISPOSICIONES GENERALES». Asamblea Nacional del Poder Popular, 14-12-2021 [Consulta: 3 novembre 2023].
* ↑ «Día del archivero cubano». EcuRed. [Consulta: 3 novembre 2023].
* ↑ «Acompaña UNESCO celebración del Día del Archivero Cubano». unesco, 08-11-2019 [Consulta: 3 novembre 2023].
# Argos (desambiguació)

«Argos» té aquests significats:

## Vegeu també

* Argo (desambiguació)
# Kaarta-Biné

Kaarta-Biné o Kaarta Negra és una regió de Kaarta situada a la part sud-sud-est, fins al riu Níger. Inclou el Dialafara (Diala) i el Diangounté.
Es diu que la primera població del territori era Yaoura, al Dialafara.

## Referències

* ↑ Voyage à Ségou, per G. Gravier, P. Soleillet
# Sanmenxia

Sanmenxia (xinès simplificat: 三门峡; xinès tradicional: 三門峽; pinyin: Sānménxiá; postal: Sanmenhsia) és una ciutat a nivell de prefectura a l'oest de la província de Henan, a la República Popular de la Xina. La ciutat més occidental a nivell de prefectura a Henan, Sanmenxia limita amb Luoyang a l'est, Nanyang al sud-est, la província de Shaanxi a l'oest i la província de Shanxi al nord. La ciutat es troba al costat sud del riu Groc en el punt on el riu talla l'altiplà de Loess en el seu camí cap a la plana del nord de la Xina.
Segons el cens de 2020, tenia 2.034.872 habitants dels quals 820.300 vivien a l'àrea urbanitzada formada per Hubin, districtes urbans de Shanzhou i el comtat de Pinglu a la veïna Shanxi (205.080 habitants), ara dins de l'aglomeració.

## Geografia

Sanmenxia es troba a l'oest de Henan, a la riba sud (dreta) del riu Groc, i està envoltada per tres costats per muntanyes, amb elevacions que generalment augmenten de nord-est a sud-oest. La major part de la prefectura es troba a una altitud de 300 a 1.500 metres, tot i que el cim més alt de la província, a 2.413,8 metres, es troba a Lingbao. La prefectura es troba a la intersecció de les províncies de Henan, Shanxi i Shaanxi, limitant amb Luoyang a l'est, Nanyang al sud, Weinan (Shaanxi) a l'oest i Yuncheng (Shanxi) al nord a través del riu Groc.

### Clima

Sanmenxia té un clima continental majoritàriament sec i influït pel monsó, amb quatre estacions. Els hiverns són moderadament freds i molt secs, mentre que els estius són calorosos i humits. Les temperatures mitjanes diàries mensuals oscil·len entre -0,3 °C al gener i 26,4 °C al juliol, i la mitjana anual és de 13,9 °C. Més de la meitat de les precipitacions anuals cauen de juliol a setembre. Hi ha entre 184 i 218 dies sense gelades a l'any. En el sistema de Köppen, la ciutat es troba a la zona de transició entre un clima subtropical humit (Köppen Cwa) i un clima continental humit (Köppen Dwa), i rep prou precipitacions per evitar ser semiàrida (Köppen BSk).

## Referències

* ↑ «China: Hénán (Prefectures, Cities, Districts and Counties) - Population Statistics, Charts and Map».
* ↑ Peel, M. C. and Finlayson, B. L. and McMahon, T. A. (2007). "Updated world map of the Köppen-Geiger climate classification". Hydrol. Earth Syst. Sci. 11: 1633-1644. ISSN 1027-5606.
# Bufo dombensis

Bufo dombensis és una espècie d'amfibi que viu a Angola i Namíbia.
Està amenaçada d'extinció per la pèrdua del seu hàbitat natural.

## Referències

* Channing, A. & Tandy, M. 2004. Bufo dombensis. Llista Vermella d'Espècies Amenaçades de la UICN 2006. Consulta: 14 abril 2008.
# DPMI

En informàtica, el DOS Protected Mode Interface (Interfície de Mode Protegit per a DOS, abreujat DPMI) és una especificació introduïda el 1989 que permet un programa d'DOS executar en mode protegit, permetent així l'accés a moltes possibilitats del processador que no estan disponibles en manera real. Va ser desenvolupada inicialment per Microsoft per Windows 3.0, tot i que Microsoft més tard va donar control sobre l'especificació a un comitè d'indústria. Gairebé tots els extensors de DOS es basen en DPMI, i permeten als programes de DOS accedir a tota la memòria disponible al PC i executar-se en mode protegit.
Un servei DPMI pot ser de 16-bit, 32-bit, o "universal". Pot ser proveït pel sistema operatiu amfitrió (virtual DPMI host) o per un extensor de DOS (DOS estendre), com DOS/4GW, DOS/32A, CWSDPMI o HDPMI.

## Referències

* ↑ Extending DOS: A Programmer s Guide to Protected-Mode DOS. 2nd ed., 1992, p. 433-436. ISBN 0-201-56798-9.

## Enllaços externs

* DPMI Specification, per Delorie programari (en anglès)
# Le Carbet

Le Carbet és un municipi francès, situat a l'illa de Martinica. El 2009 tenia 3.716 habitants. Es troba entre Fort-de-France i Saint-Pierre a la costa del Carib.

## Geografia

La ciutat que una vegada va ser limitada pels cinc "Pitons" Carbet: Piton Lacroix, Piton de l'Ànima, Dumauzé Piton, Piton Boucher, Morne Piquet. La grandària de Le Carbet, va canviar amb el temps. De fet, arran de les reclamacions de la independència d'un dels seus barris, Le Morne-Vert, que va obtenir la seva independència en 1949, convertint-se en una ciutat plena (el 10 de febrer, 1949).
El massís se segueix anomenant "Bluff Carbet" No obstant això, avui la ciutat de LeMorne-Vert està vorejant els seus costats.

## Història

El 15 de juny de 1502 Le Carbet fou el lloc d'arribada en l'illa de Cristòfor Colom. Per sobre de tot, aquí és on va començar la colonització de Martinica, amb l'arribada al setembre de 1635, un grup d'aventurers liderats pel francès filibuster Pierre Belain de la Esnambuc.

## Demografia

Evolució demogràfica :
| 1961 | 1967 | 1974 | 1982 | 1990 | 1999 | 2006 |
| | 3.364 | 3.128 | 2.711 | 3.014 | 3.315 | 3.673 |

## Administració

Llista d'alcaldes :
| Període | Identitat | Partit |
| 2008- | Jean-Claude Ecanvil | PPM |

## Personatges il·lustres

* Darling Légitimus
# Apuanita

L'apuanita és un mineral de la classe dels òxids. Rep el seu nom dels Alps Apuans, la serralada on es troba el lloc on va ser descoberta.

## Característiques

L'apuanita és un òxid de fórmula química Fe$^{2+}$Fe₄$^{3+}$Sb₄$^{3+}$O₁₂S. Cristal·litza en el sistema tetragonal. Es troba normalment de manera massiva; rarament en forma de cristalls prismàtics o tabulars. La seva duresa a l'escala de Mohs es troba entre 4 i 5.
Segons la classificació de Nickel-Strunz, l'apuanita pertany a «04.JA - Arsenits, antimonits, bismutits; sense anions addicionals, sense H₂O» juntament amb els següents minerals: leiteïta, reinerita, karibibita, kusachiïta, schafarzikita, trippkeïta, versiliaïta, schneiderhöhnita, zimbabweïta, ludlockita, paulmooreïta, estibivanita i chadwickita.

## Formació i jaciments

Es troba en dipòsits de ferro, en barita; formada per processos metamòrfics de baix grau en el contacte entre fil·lites i dolomies. Sol trobar-se associada a altres minerals com: versiliaïta, pirita, magnetita, hematites o barita. Va ser descoberta l'any 1979 a la mina Buca della Vena, a Ponte Stazzemese (Toscana, Itàlia), l'únic indret on se n'ha trobat.

## Referències

* ↑ «Apuanite» (en anglès). Mindat. [Consulta: 29 desembre 2015].
# Johann Peter Frank

Johann Peter Frank (Rodalben, 1745- Viena, 1821) fou un metge i higienista alemany, va ser un dels pioners de la salut pública i la medicina social. Va ser professor a les universitats de Pavia, Göttingen i finalment Viena, on també va ser director de l'Allegemeine Krankenhaus. La seva major contribució, en la que va treballar durant dècades, va ser un tractat de policia sanitària en 9 volums, el System einer vollständigen medicinischen Polizey (un sistema complet de política mèdica). Hi examinava de forma exhaustiva els principals problemes de la higiene i la sanitat del seu temps (com ara el sanejament públic, el subministrament d'aigua, la higiene sexual, la salut d'infants i mares, o la prostitució) proposant formes d'abordar-los, bàsicament mitjançant la regulació. El primer volum es va publicar el 1779, i va seguir fins al 1827, després de la seva mort. La seva obra és fruit de la il·lustració. També va insistir en la necessitat de tenir arxius estadístics als hospitals i va dissenyar un sistema d'arxius clínics que va ser cabdal per al treball posterior de Semmelveiss (1818-65) que va mostrar com la manca d'higiene causava la sepsis puerperal, que es va inspirar en els seus escrits.

## Enllaços externs

* Enotes Arxivat 2011-05-27 a Wayback Machine. Public Health Encyclopedia
# The Hustle

The Hustle és una comèdia estatunidenca de 2019 dirigida per Chris Addison i escrita per Stanley Shapiro, Paul Henning, Dale Launer, i Jac Schaeffer. És el remake de la pel·lícula de 1988 Dirty Rotten Scoundrels, que alhora era un remake de la pel·lícula de 1964 Bedtime Story. És protagonitzada per Anne Hathaway, Rebel Wilson, Alex Sharp, i Dean Norris, i tracta de dues xiques que volen estafar un jove milionari.
La pel·lícula es va estrenar el 10 de maig de 2019, de la mà d'United Artists Releasing, mentre que Universal Pictures va distribuir la pel·lícula als mercats internacionals. La cinta va recaptar 95 milions de dòlars a nivell mundial.

## Repartiment

* Anne Hathaway com a Josephine Chesterfield
* Rebel Wilson com a Penny Rust
* Alex Sharp com a Thomas Westerburg
* Ingrid Oliver com a Brigitte Desjardins
* Emma Davies com a Cathy
* Dean Norris com a Howard Bacon
* Timothy Simons com a Jeremy
* Rob Delaney com a Todd
* Tim Blake Nelson com a Portnoy

## Referències

* ↑ Gleiberman, Owen; Gleiberman, Owen. «Film Review: ‘The Hustle’» (en anglès), 09-05-2019. [Consulta: 12 maig 2019].
* ↑ «The Hustle (2019) - Box Office Mojo».

## Enllaços externs

* A The Numbers (anglès)
* A Rotten Tomatoes (anglès)
# Sanming

Sanming (xinès: 三明; pinyin: Sānmíng, foochow romanitzat: Săng-mìng), també coneguda com Minzhong (xinès simplificat: 闽中; xinès tradicional: 閩中), és una ciutat a nivell de prefectura a la província de Fujian, a la República Popular de la Xina. Limita amb la ciutat de Nanping al nord, la ciutat de Fuzhou a l'est, la ciutat de Quanzhou al sud-est, la ciutat de Longyan al sud i la província de Jiangxi a l'oest. Sanming es troba entre les muntanyes Wuyi i Daiyun, vora el riu Sha Hsi.

## Geografia

La ciutat-prefectura de Sanming té una superfície total de 22.928,8 km², dels quals el 82% es compon de zones muntanyoses, el 8,3% de terres cultivables i el 9,7% d'aigua o un altre tipus de terreny.
Sanming és ben coneguda pel seu bell paisatge natural amb diferents formes de relleu, inclosa la forma única del relleu Danxia i l'abundant topografia càrstica. Els llocs més famosos inclouen el geoparc global Llac Daurat de Taining al comtat de Taining, la cova Yuhua al comtat de Jiangle i la cova Goose al comtat de Ninghua. Tot el territori es troba de 300 a 800 metres sobre el nivell del mar.

## Clima

El terreny de la ciutat és principalment muntanyós i accidentat encreuament de diversos rius. Té un clima subtropical. La temperatura mitjana anual és de 15 °C, sent el gener el més fred amb 8 °C i juliol el més calorós amb 28 °C, la precipitació anual és de 1.620 mm. El període lliure de gelades és de 300 dies.

## Administració

La ciutat a nivell de prefectura de Sanming administra 2 districtes, 1 ciutat a nivell de comtat i 8 comtats. Les dades corresponen al cens de 2010.
Mapa :
| Sanyuan Shaxian Comtat de Mingxi Comtat de Qingliu Comtat de Ninghua Comtat de Datian Comtat de Youxi Comtat de Jiangle Comtat de Taining Comtat de Jianning Yong'an (ciutat) |||||||
| Nom | Xinès | Pinyin | Foochow | Superfície | Població | Densitat |
| Districte de Sanyuan | 三元区 | Sānyuán Qū | Săng-nguòng-kṳ̆ | 1.156 | 375.497 | 324 |
| Districte de Shaxian | 沙县区 | Shāxiàn Qū | Să-gâing-kṳ̆ | 1.815 | 226.669 | 125 |
| Yong'an | 永安市 | Yǒng'ān Shì | Īng-ăng-chê | 2.941 | 347.042 | 118 |
| Comtat de Mingxi | 明溪县 | Míngxī Xiàn | Mìng-kă̤-gâing | 1.704 | 102.667 | 60 |
| Comtat de Qingliu | 清流县 | Qīngliú Xiàn | Chĭng-liù-gâing | 1.825 | 136.248 | 75 |
| Comtat de Ninghua | 宁化县 | Nínghuà Xiàn | Nìng-huá-gâing | 2.381 | 272.443 | 114 |
| Comtat de Datian | 大田县 | Dàtián Xiàn | Duâi-dièng-gâing | 2.294 | 311.631 | 136 |
| Comtat de Youxi | 尤溪县 | Yóuxī Xiàn | Iù-kă̤-gâing | 3.425 | 352.067 | 103 |
| Comtat de Jiangle | 将乐县 | Jiānglè Xiàn | Ciŏng-lŏk-gâing | 2.247 | 148.867 | 66 |
| Comtat de Taining | 泰宁县 | Tàiníng Xiàn | Tái-nìng-gâing | 1.534 | 110.278 | 72 |
| Comtat de Jianning | 建宁县 | Jiànníng Xiàn | Gióng-nìng-gâing | 1.742 | 119.979 | 69 |

## Referències

* ↑ «Sanming». Gran Enciclopèdia Catalana. Barcelona: Grup Enciclopèdia Catalana.
# Ferrocarril Karachi-Alexandretta

El ferrocarril Karachi-Alexandretta fou una línia fèrria projectada per Lord Curzon que havia d'unir Karachi amb la mar Mediterrània, travessant Balutxistan i Pèrsia, via Kirman i Bagdad i fins a Síria. La primera part, de Karachi a la frontera del Balutxistan amb Pèrsia, fou l'única que es va construir arribant a Zahidan (o Duzdap) a la frontera el 1917, principalment per assegurar els subministraments del cos expedicionari britànic a Pèrsia.

## Referències

* ↑ Enciclopèdia de l'Islam, IX, 624
# Boróvskoie (Bélgorod)

* Per a altres significats, vegeu «Boróvskoie».
Boróvskoie - Боровское (rus) - és un poble de l'óblast de Bélgorod, a Rússia. El 2010 tenia 65 habitants. Pertany al districte (raion) de Xebékino.

## Referències

* ↑ «Znamenka» (en anglès). GeoNames. Arxivat de l'original el 2022-01-29. [Consulta: 29 gener 2022].
* ↑ «Генеральный план Шебекинского городского округа». Федеральная государственная информационная система территориального планирования (ФГИС ТП). Arxivat de l'original el 2021-05-27. [Consulta: 29 gener 2022].
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 29 gener 2022].
# DR-DOS

DR-DOS (Digital Research-Dos Operating System) és un sistema operatiu de disc, similar al MS-DOS, per a ordinadors IBM PC i compatibles.

## Vegeu també

* FlexOS